આ અંગે મળતી માહિતી અનુસાર ગુજરાત સરકાર દ્વારા ગત રવીવારના રોજ યોજાયેલ જીપીએસસીની સ્પર્ધાત્મક પરિક્ષાનુ આયોજન કરવામાં આવ્યુ હતુ. જેમાં ગુજરાતી તેમજ અંગ્રેજી માધ્યમના પ્રશ્નપત્રમાં 48 નંબરના પ્રશ્નમાં હળપતિ તેમજ તળાવિયા સમાજ માટે સરકારે પ્રતિબંધીત કરેલ શબ્દનો ઉપયોગ કરીને આખા સમાજ અંગેનો જે પ્રશ્ન પુછાયો છે તેનાથી રાજ્યના તમામ હળપતિ સમાજને સરકારના તંત્ર દ્વારા અપમાન થયુ છે. જેને લઇ હળપતિ સમાજે તેને વખોડી કાઢ્યુ હતુ. અને આ બાબતે સરકાર ખાતાકીય અને ફોજદારી કાર્યવાહી કરે તેવી હળપતિ સમાજની માંગ હતી. ત્યારે ઉલ્લેખનીય છે કે તા-5-6-1999ના રોજ ગુજરાતના રાજ્યપાલ ના હુકમથી એક પરીપત્ર આદીજાતી વિકાસ ખાતાથી બહાર પાડવામાં આવ્યો હતો. કે સરકારી કચેરીઓ,શાળાઓ, કોલેજા, ગ્રામ પંચાયતના રેકોર્ડમાં હળપતિ સમાજના લોકો માટે જે વર્ષો સુધી અપમાન જનક જાતી વિષયક શબ્દનો ઉપયોગ કરાતો હતો. તેની જગ્યાએ હવેથી હળપતિ કે તળાવિયા શબ્દનો ઉલ્લેખ કરવો, તેમ છતાં ગુજરાત સરકાર દ્વારા લેવાયેલ જીપીએસસીની સરકારી પરીક્ષામાં હળપતિ સમાજ માટે અપમાન જનક શબ્દ વાપરતા હળપતિ સમાજમાં ભારે રોષ જેવા મળ્યો છે. અને પરિક્ષા માટે સર્ટીફાઇડ કરનાર સરકારના તંત્રના જવાબદારો સામે ગુના નોધી તેમની સામે શીક્ષાત્મક કાર્યવાહી કરવી નહીતો હળપતિ સમાજ આવનારા દિવસોમાં જલદ આંદોલન અને દેખાવો કરશે. જેની તમામ જવાબદારી રાજ્ય સરકારની રહેશે તેમ જણાવી આવેદન પત્ર આપવામાં આવ્યુ હતુ. જેમાં હળપતિ સમાજના બચુભાઇ રાઠોડ, ઉકાભાઇ રાઠોડ, જગદીશભાઇ હળપતિ, ઇશ્વરભાઇ ઢોડિયા, કીરણભાઇ રાઠોડ સહિતના લોકો મોટી સંખ્યામાં હાજર રહ્યા હતા.